Hampus Huldt-Nystrøm

Hampus Huldt-Nystrøm (født 15. januar 1917 i Oddernes, død 24. desember 1995 i Oslo) var en norsk pianist og musikkforsker. Han ble dr. philos. ved Universitetet i Oslo i 1966 med avhandlingen Det nasjonale tonefall. Fra 1966 var han professor ved Musikkvitenskapelig institutt på UNIT i Trondheim.Steenstrup, Bjørn: Hvem er hvem? Aschehoug, 1973.

 Utdannelse 
Han tok artium i 1936, og i 1939 tok han bifagseksamen i latin. Han studerte klaver og komposisjon med Halfdan Cleve og Bjarne Brustad, og debuterte som konsertpianist i 1947. I 1953 tok han magistergraden i musikkvitenskap.

I 1966 ble han dr. philos. ved Universitetet i Oslo i 1966 med avhandlingen Det nasjonale tonefall.

 Karriere 
Fra 1943 til 1950 var Huldt-Nystrøm  lærer ved Musikkonservatoriet i Oslo.

Fra 1950 var ansatt som programsekretær i musikkavdelingen i NRK, med ansvar for kammermusikk, instrumentalsolister, kor og musikk-foredrag. Han skrev også en rekke artikler om musikkhistorie og andre musikkvitenskapelige emner, og var redaktør for bøker innen dette fagfeltet.

Fra 1966 var han professor ved Musikkvitenskapelig institutt på UNIT i Trondheim.

 Bibliografi (utvalg) 
 1958: Sangerliv : et verk om korsang. 1, Børrehaug & Co. Forlag – redaktør og bidragsyter
 1959: Sangerliv : et verk om korsang. 2, Børrehaug – redaktør og bidragsyter
 1961: Toner og tonekunst: musikkorientering for ungdomsskole og gymnas. Børrehaug & Co. – medforfatter: Egil Nordsjø
 1966: Det nasjonale tonefall: studier av motiv og motivkombinasjoner, særlig i norsk springar og svensk polska. Universitetsforlaget
 1969: Fra munkekor til symfoniorkester : musikkliv i det gamle Christiania og i Oslo, Filharmonisk selskap
 1976: Klaus Egge : komposisjoner 

 Referanser 

Kategori:Norske musikkprofessorer
Kategori:Norske musikkforskere
Kategori:Norske musikere